ལྱེང་མིན་ཡོན་གྱིས་ངོ་སྤྲོད་བྱ་རྒྱུར།ན་ནིང་ནས་བཟུང་ཀན་སུའུ་མཐོ་རིམ་མི་དམངས་ཁྲིམས་ཁང་གིས་བོད་རྒྱ་སྐད་གཉིས་ཀྱི་ཁྲིམས་ལུགས་བསླབ་དེབ་རྩོམ་འབྲིའི་བྱ་བ་འཚོལ་ཞིབ་གང་ལེགས་བྱས་ཡོད་དེ།ནུབ་བྱང་མི་རིགས་སློབ་ཆེན་དང་ཀན་སུའུ་མི་རིགས་དགེ་ཐོན་སློབ་གླིང་སོགས་ཞིང་ཆེན་ནང་ཁུལ་སློབ་གླིང་དག་གི་སྟོབས་ཤུགས་ལ་བརྟེན་ཐོགརྒྱལ་ཁབ་ཁྲིམས་དཔོན་སློབ་གླིང་འབྲུག་ཆུ་མི་རིགས་ཁྲིམས་དཔོན་གསོ་སྦྱོང་ལྟེ་གནས་ཀྱི་སྟེགས་བུ་འདི་བརྒྱུད་ནས།ཁྲིམས་ལུགས་གཞུང་ལུགས་ཀྱི་ཆུ་ཚད་དང་།ཆབ་སྲིད་ཀྱི་འགན་འཁུར་སེམས་ཆེ་བ།བོད་རྒྱ་སྐད་གཉིས་ལ་བྱང་ཆ་ཡོད་པའི་ཆེད་ལས་མི་སྣ་སྐོར་ཞིག་འདེམས་སྒྲུག་གིས་གོ་ཆོད་པའི་བོད་རྒྱ་སྐད་གཉིས་ཀྱི་ཁྲིམས་ལུགས་བསླབ་དེབ་རིམ་པ་ཞིག་རྩོམ་འབྲི་བྱས།ད་ཡོད་ཁྲིམས་འཛིན་འགྲེལ་བཤད་ཁག་ལའང་ཡིག་སྒྱུར་ཚད་ལྡན་བྱས་ལ།སྔ་མྱུར་ཕྱི་དལ་གྱི་རྩ་དོན་ལྟར་ང་ཚོས་རྒྱང་རིང་བའི་ལས་ཀའི་འཆར་གཞི་དང་དུས་ཐུང་འཆར་གཞི་ཡང་བཟོས་པ་ཡིན་ཟེར།ངོ་སྤྲོད་བྱས་པ་ལྟར་ན།ད་ལྟ་སྒྲུབ་ཀྱིན་པའི་ལས་ཀ་ལ།རྩ་ཁྲིམས་རིག་པ་དང་།ཉེས་ཁྲིམས་རིག་པ།དམངས་ཁྲིམས་རིག་པ་སོགས་བསླབ་གཞི་གཙོ་བོ༡༠སྒྲིག་སྒྱུར་བྱེད་ཀྱི་ཡོད་ཅིང་།བོད་རྒྱ་སྐད་གཉིས་ཀྱི་ཞུ་གཏུག་གཞུང་ལུགས་དང་དངོས་སྤྱོདདངཉེས་ཁྲིམས་གྱོད་གཞི་ཞིབ་གཅོད་གོ་རིམ་ལོ་ཙཱདངདམངས་དོན་གྱོད་གཞི་ཞིབ་གཅོད་གོ་རིམ་ལོ་ཙཱསྲིད་འཛིན་གྱོད་གཞི་ཞིབ་གཅོད་གོ་རིམ་ལོ་ཙཱསོགས་སྤྱོད་གོ་ཆོད་པའི་བསླབ་གཞི་རྩོམ་འབྲི་དང་།རྒྱུན་སྤྱོད་ཁྲིམས་འཛིན་འགྲེལ་བཤད་ཁག་ལ་བོད་རྒྱ་སྐད་གཉིས་ཀྱི་ཡིག་སྒྱུར་ཚད་ལྡན་བྱེད་པ་བཅས་ཡོད།